open-index/open-wikipedia-markdown huggingface dataset:
קורט וימר

**קורט וימר** (באנגלית: **Kurt Wimmer**; נולד ב-9 במרץ 1964) הוא במאי, תסריטאי ומפיק אמריקאי.

## ביוגרפיה
לווימר יש תואר ראשון בתולדות האמנות מאוניברסיטת דרום פלורידה. לאחר מכן עבר ללוס אנג'לס, והחל לעבוד בתעשיית הקולנוע.

בשנת 1995 ביים את סרטו הראשון, "One Tough Bastard" , שזכה לביקורות מעורבות.

בשנת 1998 יצר את הסרט "ספרה", מותחן פנטזיה על בסיס רומן בעל אותו שם מאת מייקל קרייטון. הסרט זכה בעיקר לביקורות שליליות.

בשנת 1999 כתב את הסרט "השוד המושלם", רימייק לסרט בשם זהה משנת 1968. הסרט גרף 124 מיליון דולר בקופות הכרטיסים ונחשב להצלחה מסחרית.

בשנת 2002 כתב וביים את סרט הפעולה-מדע בדיוני "שיווי משקל", בו אף הופיע בהופעת קמע.

בשנת 2003 כתב את הסרט "השתול" , ובשנת 2006 כתב וביים את סרט המדע הבדיוני הדיסטופי "אולטרה סגול" , שהתמודד עם קונצנזוס של ביקורות שליליות.

בשנת 2008 כתב את הסרט "מלכי הרחוב" , ובשנת 2009 כתב והפיק את מותחן הפשע "אזרח שומר חוק", שבשבוע הראשון לצאתו הכניס כ-21,039,502 דולר, מה שהפך אותו לסרט השני המכניס ביותר בסוף השבוע הראשון שהופץ בשנת 2009.

בשנת 2010 כתב את הסרט "סולט", שזכה לביקורות חיוביות לרוב, והכניס כמעט 300 מיליון דולר.

בשנת 2012 כתב את "זיכרון גורלי", סרט פעולה ומדע בדיוני המבוסס במקור על הספר "We Can Remember It for You Wholesale" מאת פיליפ ק. דיק, ומשמש כעיבוד מחודש לסרט באותו שם משנת 1990. הסרט הכניס כ-200 מיליון דולר וזכה לביקורות מעורבות.

בשנת 2015 כתב והפיק את הסרט "נקודת פריצה", שהיה רימייק לסרט המצליח "נקודת פריצה" משנת 1991. הסרט היה כישלון קופתי וספג ריבוי ביקורות שליליות.

בשנת 2020 כתב והפיק את הסרט "Spell". באותה שנה גם ביים, כתב והפיק את הסרט ילדי התירס , אתחול לסדרת הסרטים "ילדי התירס". הסרט יצא לראשונה לאקרנים באוקטובר 2020 בהפצה מצומצמת בארצות הברית. הסרט צולם באוסטרליה, תחת מגבלות מגפת הקורונה. מהבחינה הכרונולוגית הוא מהווה פריקוול לסרט משנת 1984, אך עם זאת, הקשר בין עלילתו לספר המקור של סטיבן קינג, קלוש ביותר. במרכז העלילה ילדה פסיכופתית בת 12, המגייסת ילדים נוספים למסע רציחות של מבוגרים מושחתים.

בשנת 2021 כתב את הסרט "The Misfits" , שספג ביקורות שליליות ברובן.

בספטמבר 2021 הוכרז כי יביים, יכתוב ויפיק את הסרט "Solara".

בשנת 2023 כתב את התסריט לסרט הפעולה "הכוורן" שביים דייוויד אייר. 

## קישורים חיצוניים

## הערות שוליים

קטגוריה:במאי קולנוע אמריקאים
קטגוריה:מפיקי קולנוע אמריקאים
קטגוריה:תסריטאי קולנוע אמריקאים
קטגוריה:בוגרי אוניברסיטת דרום פלורידה
קטגוריה:אמריקאים שנולדו ב-1964
האזור הנייטרלי בין כווית וערב הסעודית

שמאל|ממוזער|328x328 פיקסלים|האזור הנייטרלי בין כווית וערב הסעודית (2 בדצמבר 1922 – 18 בינואר 1970)
**האזור הנייטרלי בין [[כווית]] ו[[ערב הסעודית]]**, היה אזור נייטרלי בגודל של כ- בגבול כווית – ערב הסעודית, שהוגדר לראשונה לאחר חתימת אמנת עוקייר ב-2 בדצמבר 1922.

## היסטוריה
לדברי ההיסטוריון האמריקאי, דניאל ירגין , "האזור הנייטרלי היה [בשטח של] אלפי קילומטרים רבועים של מדבר מעוקר שנמצא על ידי הבריטים ב-1922 במהלך שרטוט הגבול בין כווית וערב הסעודית. על מנת להכיל את הבדואים, שנדדו הלוך ושוב בין כווית וערב הסעודית, ועבורם לאום היה מושג מעורפל, הוסכם ששתי המדינות יחלקו את הריבונות על האזור."

באזור הנייטרלי, אמנת עוקייר קבע כי סולטנות נג'ד וכווית יחלקו זכויות שוות לכל תושבי האזור, עד לחתימת הסכם חדש.

עם זאת, היה עניין מועט בהתיישבות האזור הנייטרלי עד לגילוי של נפט בשדה בורגן , כווית, ב-1938. עם האפשרות לגילוי נפט בתוך האזור הנייטרלי עצמו, העניקו הקלות לחברות הנפט באזור ב-1948–1949. הנפט באזור הנייטרלי התגלה לראשונה במרץ 1953. מאוחר יותר, ניצלו שתי המדינות את הנפט במסגרת הסכם פעולה משותף.

ב-1957–1958, חתמו ערב הסעודית וכווית על הסכם זיכיון עם חברת הנפט . הזיכיון התפוגג ב-2000. הנפט הראשון שהחברה גילתה באזור הנייטרלי היה בינואר 1960.

באוקטובר 1960, משא ומתן על חלוקת האזור הנייטרלי החל זמן קצר לאחר פגישה קצרה בין שליטי כווית וערב הסעודית. ב-7 ביולי 1965, חתמו שתי הממשלות על הסכם, שנכנס לתוקף ב-25 ביולי 1966, לחלוקת האזור הנייטרלי. הסכם תיחום לאזור הנייטרלי נחתם ב-17 בדצמבר 1967, ונכנס לתוקפו ב-18 בדצמבר 1969. ההסכם אושרר ב-18 בינואר 1970, ופורסם לציבור, על ידי העיתון *Kuwaiti Official Gazette*, ב-25 בינואר 1970.

לאזור מעולם לא הוקצה קוד ISO 3166, מאחר שהוא חולק לפני אימוץ הקוד ב-1974.

במהלך מלחמת המפרץ, האזור נכבש, יחד עם כווית, על ידי עיראק. לאחר סיום המלחמה, האזור שוחרר מידי עיראק.

אף על פי שהאזור הנייטרלי כבר לא קיים, שאיבת הנפט באזור עדיין נעשית בהסכמים בין שתי המדינות.

## ראו גם
* גאוגרפיה של ערב הסעודית
* גבול כווית – ערב הסעודית
* יחסי כווית – ערב הסעודית
* האזור הנייטרלי בין עיראק וערב הסעודית

## קישורים חיצוניים


* 
* U.S. Army Map Sheet NH38-16 1:250.000 (map sheet with western part of former Neutral Zone)


## הערות שוליים

קטגוריה:אזורים מפורזים
קטגוריה:כווית: היסטוריה
קטגוריה:ערב הסעודית: היסטוריה
קטגוריה:טריטוריות נייטרליות
קטגוריה:ערב הסעודית: גבולות
קטגוריה:כווית: גבולות
טימותיאוס (עמון)

[250px|ממוזער|שמאל|יהודה המכבי רודף אחרי טימותיאוס במערכה בגלעד. [ציור|צויר על ידי גוסטב דורה.]]
**טימותיאוס** (ביוונית: **Τιμόθεος**) הוא השם שניתן בספר מקבים א' למצביא עמוני מהצבא הסלאוקי, שהובס על ידי יהודה המכבי בדיאתמה בשנות ה-60 של המאה השנייה לפני הספירה.

הקרבות נגד טימותיאוס מתוארים בספר מקבים א', פרק ה'. מהפסוק הראשון של הפרק משתמע כי הקרבות נערכו ברציפות בתקופה שלאחר כיבוש הר הבית וחנוכת בית המקדש בירושלים בשנת 164 לפנה"ס, אולם רוב החוקרים תמימי דעים כי האירועים המסופרים בפרק זה רוכזו בפרק אחד מטעמים ספרותיים – במטרה לרכז מספר אירועים במסגרת נושאית, ולא בהכרח בסדר כרונולוגי פנימי או בזיקה לאירועים חיצוניים. השם טימותיאוס נזכר מספר פעמים גם בספר מקבים ב', אולם מאחר ששם זה רווח למדי, קשה לקבוע בוודאות אם מדובר באדם אחד או בשני אנשים שונים. ג'ונתן גולדשטיין  סבור כי מדובר בשני אנשים: אחד פילארכוס (ראש שבט) בעבר הירדן, והאחר סטרטגוס – נציב מטעם השלטון הסלאוקי. בצלאל בר כוכבא, לעומת זאת, סבור כי מדובר באדם אחד: הסטרטגוס של הגלעד.

כחלק מהשפעות קרב בית צור (164 לפנה"ס) והתעצמותם של כוחות החשמונאים, תקף טימותיאוס את היהודים שבערי הגלעד. היהודים נמלטו מפני טימותיאוס לעיר המבוצרת דיאתמה שבגלעד במהלך מרד החשמונאים. הם התבצרו בעיר, התכוננו למצור, ושלחו ליהודה המכבי בקשה לעזרה. במקום לתקוף ישירות את דיאתמה ממערב, ניצלו יהודה המכבי ואחיו, יונתן הוופסי, את יחסיהם הטובים עם הנבטים, חצו את המדבר וכבשו את בצרה. משם הם חזרו מערבה ותקפו את צבא טימותיאוס בשלשה ראשים בשעה שהחל להסתער על המבצר. בקרב נוסף כנגד טימותיאוס ליד נחל רפון, הוא ניגף שוב בפני החשמונאים, והיהודים חולצו בשיירה דרך עפרון וסקיתופוליס עד לירושלים. בקרב שלישי כנגד טימותיאוס באזור יעזר בקרבת רבת עמון נכבשה יעזר וטימותיאוס נפל בקרב.

כמה חוקרים טוענים כי עמון חדלה להתקיים כאומה בזמן זה, וכי טימותיאוס קיבל את שמו בגלל מיקומו הגאוגרפי ולא בגלל מוצאו האתני. עם זאת, תיאוריו של הפילוסוף והמרטיר הנוצרי יוסטינוס מרטיר על עמונים שחיו בזמנו מעמידים בספק השערה זו.

## הערות שוליים

קטגוריה:בני עמון
קטגוריה:חשמונאים
קטגוריה:הממלכה הסלאוקית
קטגוריה:אישים שחיו במאה ה-2 לפנה"ס
טטאמאילאו

**טטאמאילאו** (בטטום: **Foho Tatamailau**), המכונה לפעמים **הר רמלאו**, הוא ההר הגבוה ביותר במזרח טימור ובאי טימור כולו. ההר מגיע לגובה של 2,986 מטרים (לפי מקורות אחרים, גובהו הוא 2,963 מטרים), והוא ההר ה-97 בגובהו בעולם. ההר נמצא במחוז ארמרה, וממוקם כ-70 קילומטרים מדרום לדילי, בירת מזרח טימור. בתקופה שבה מזרח טימור הייתה קולוניה פורטוגלית, טטאמאילאו היה נחשב להר הכי גבוה בפורטוגל, מכיוון שההר הגבוה ביותר בפורטוגל עצמה, הר פיקו, נמוך מטטאמאילאו בכ-600 מטרים. השם "טטאמאילאו" מגיע במקור משפת ממבאי  המקומית ומשמעותו "הסבא של הכל". "רמלאו" הוא שמו של המסיב של ההר. הר טטאמאילאו מוקדש למרים הבתולה, והוא מוקד לעלייה לרגל שנתית ב-25 במרץ לציון הבשורה למרים. על פסגת ההר נמצא פסל של מרים הבתולה בגובה שלושה מטרים, שהגיע מאיטליה והוצב במהלך הכיבוש האינדונזי ב-1997.

בתחילת שנות ה-80 ההר היה מכוסה בהרחבה ביער הררי עתיק וסומן על ידי ארגון הצפרות הבינלאומי BirdLife International כאזור ציפורים חשוב, שכן הוא תמך במספר מיני ציפורים אנדמיים ובעלי טווח מוגבל. מאז חל שינוי סביבתי ניכר, ונותרו מעט מאוד עצים טבעיים על ההר. כריתת יערות לצורכי מרעה הותירה רק אזורים מעטים שבהם נותר עוד מהיער המקורי, בעיקר ליד פסגות הרים. המדרונות התחתונים מכוסים בעיקר בדשא, כאשר המדרונות העליונים מאופיינים בצמיחה מחודשת.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הפסגות הגבוהות במדינתן
קטגוריה:מזרח טימור: גאוגרפיה
ניקו גונסאלס

**ניקולאס גונסאלס איגלסיאס** (בספרדית: **Nicolás González Iglesias**; נולד ב-3 בינואר 2002 בלה קורוניה שבספרד) הוא כדורגלן ספרדי המשחק בעמדת הקשר האחורי בקבוצת מנצ'סטר סיטי מהפרמייר ליג.

## קריירת מועדונים
גונסאלס גדל במחלקת הנוער של ברצלונה. בשנת 2019 החל לשחק בברצלונה אתלטיק, קבוצת המילואים של המועדון. ב-15 באוגוסט 2021 הוא ערך את הופעת הבכורה שלו בקבוצה הבוגרת של המועדון, כשהחליף את סרחיו בוסקטס בניצחון 2–4 על ריאל סוסיאדד במסגרת המחזור הראשון בלה ליגה לעונת 2021/2022. ב-29 בספטמבר הוא ערך את הופעת הבכורה שלו בליגת האלופות, בהפסד 0–3 לבנפיקה ליסבון במסגרת שלב הבתים לעונת 2021/2022.

ב-13 באוגוסט 2022 הושאל לולנסיה. ב--4 בספטמבר 2022 כבש את שער בכורה שלו במועדון בניצחון 1–5 על חטאפה.

ב-29 ביולי 2023 חתם בפורטו תמורת 8.5 מיליון אירו. ב-14 באוגוסט ערך את הופעת הבכורה שלו במועדון כשעלה כמחליף בדקה ה-70 בניצחון 2-1 בחוץ על מוריירנסה שבמסגרת הליגה. כמעט שבוע לאחר מכן, פתח לראשונה בהרכב וגם הוחלף לאחר כמעט 70 דקות בניצחון הביתי 2-1 על פארנסה שאף הוא בליגה.

ב-3 בפברואר 2025 חתם גונסאלס על חוזה ל4 שנים וחצי במנצ'סטר סיטי לאחר שעבר אליה תמורת סכום של כ-60 מיליון אירו. ב-8 בפברואר ערך את הופעת הבכורה שלו במועדון בניצחון 2-1 על לייטון אוריינט במסגרת הסיבוב הרביעי של הגביע האנגלי בו גם פתח לראשונה בהרכב והוחלף לאחר 21 דקות. ב-19 בפברואר כבש גונסאלס את שער הבכורה שלו במועדון בהפסד 3-1 לריאל מדריד שבמסגרת שלב הפלייאוף של ליגת האלופות לעונת 2024/2025.

## קריירה בינלאומית
גונסאלס היה חלק מסגל נבחרת ספרד עד גיל 21.

## חיים אישיים
גונסאלס הוא בנו של כדורגלן העבר פראן, ואחיינו של כדורגלן העבר חוסה רמון.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:לה קורוניה: כדורגלנים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני ולנסיה
קטגוריה:כדורגלני פורטו
קטגוריה:כדורגלני מנצ'סטר סיטי
קטגוריה:ספורטאים ספרדים בפורטוגל
קטגוריה:ספורטאים ספרדים באנגליה
קטגוריה:ספרדים שנולדו ב-2002
עומר סולה

**עומר מיקאל סולה בומאווקו** (בצרפתית: **Oumar Mickaël Solet Bomawoko**; נולד ב-7 בפברואר 2000 במלאן שבצרפת) הוא כדורגלן צרפתי המשחק בעמדת הבלם באודינזה.

## קריירת מועדונים
סולה הגיע אל מחלקת הנוער של סטאד לאוואל בשנת 2015. הוא ערך 12 הופעות ליגה במדי הקבוצה הבוגרת של המועדון במסגרת הליגה הצרפתית השלישית.

ב-22 בינואר 2018 חתם סולה באולימפיק ליון מליגת העל הצרפתית.

ב-17 ביולי 2020 חתם סולה ברד בול זלצבורג מהבונדסליגה האוסטרית.

בינואר 2025 הצטרף לאודינזה.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני לאוואל
קטגוריה:כדורגלני אולימפיק ליון
קטגוריה:כדורגלני רד בול זלצבורג
קטגוריה:כדורגלני אודינזה
קטגוריה:ספורטאים זרים באוסטריה
קטגוריה:ספורטאים צרפתים באיטליה
קטגוריה:צרפתים שנולדו ב-2000
לואי מראנט

ממוזער|left|200px|<center>לואי מראנט כ'''דז'מיל''' בבלט "La source" של סן-לאון ודליב, פריז 1866
*לואי מראנט*' (בצרפתית: **Louis Alexandre Mérante**  23 ביולי 1828 בקורבוואה - 17 ביולי 1887) היה רקדן וכוריאוגרף, מנהל בלט וכוריאוגרף ראשי של בלט האופרה של פריז בסאל לה פלטייה עד שהאולם נהרס בשריפה בשנת 1873, ואחר מנהל הבלט של הלהקה בארמון גרנייה החדש, שנפתח ב-1875. הוא זכור בעיקר ככוריאוגרף של סילביה, או הנימפה של דיאנה מאת ליאו דליב (1876). לצד ארתור סן-לאון וז'יל פרו, הוא אחד משלושת הכוריאוגרפים שהגדירו את מסורת הבלט הצרפתי בתקופת האימפריה הצרפתית השנייה והרפובליקה השלישית, לדברי הכוריאוגרף פייר לאקוט.

## ביוגרפיה
מראנט נולד בפריז והיה תלמידו של לוסיין פטיפה, והיה עמו בין ששת החברים בחבר השופטים הנבחר של התחרות הראשונה לרקדני להקה (Corps de ballet), שהתקיימה ב-13 באפריל 1860. בחבר השופטים ישבו מנהל הקונסרבטוריון החדש למחול והבלרינה לשעבר מארי טליוני, הרוח החיה בו.

לאחר "סילביה", יצר מראנט את הכוריאוגרפיה ל"לה פנדנגו", בלט-פנטומימה, שעלה לראשונה על הבמה ב-26 בנובמבר 1877. הליבריתנים לפנטומימה היו אנרי מייאק ולודוביק הלוי, שעבדו כצוות עם אופנבאך וזמן לא רב לפני כן סיפקו ליברית בעוד נושא ספרדי, לכרמן של ביזה.

הבלט של מראנט, "שתי היונים" (Les Deux Pigeons), על פי המשל של לה פונטיין, למוזיקה מאת אנדרה מסאז'ה, זכה לכוריאוגרפיה חדשה, כהזדמנות להציג את הרקדניות הצעירות ביותר של בלט האופרה של פריז. בלטים אחדים מאת מראנט ואחרים, שעלו עונה אחר עונה באופרה גרנייה, אבדו כנראה ללא השב מתולדות הבלט.

אדגר דגה כלל את דמותו של מראנט, בחליפה צחורה ללא רבב, עם השרביט המסורתי להקשת הקצב על קרשי הרצפה, בציור שלו משנת 1872 "אולם המחול". הציור ציין את ראשית דבקותו רבת השנים של דגה בעולם הבלט, אבל אף על פי שרשם סקיצות אישיות של רקדניות ושל אולם האימונים במשכן הישן של הלהקה בסאל לה פלטייה, עם הראי הגדול והמקושת שבו, הוא לא הורשה להיות נוכח בעצמו בחזרה.

ממוזער|left|300px|אדגר דגה כלל את מראנט בציורו "אולם המחול של האופרה ברי לה פלטייה", ובו נראה מנהל הבלט עובד עם הלהקה באולם המחול של סאל דה לה פלטייה, 1872

## קישורים חיצוניים


*''Le Fandango''
*Concours Annuel du Corps de ballet de l'Opéra (pdf file; in French)
*Interview with Pierre Lacotte from *Ballet Magazine* August 2000


## הערות שוליים

קטגוריה:כוריאוגרפים צרפתים
קטגוריה:מנהלי בלט
קטגוריה:צרפתים שנולדו ב-1828
קטגוריה:צרפתים שנפטרו ב-1887
הרי מריק

**הרי מריק** (באנגלית: **Merrick Mountains**) הם רכס הרים בארץ אלזוורת' שבאנטארקטיקה.

הרכס ממוקם 13 קילומטרים צפונית-מזרחי מהרי ברנדט.

ההרים מתנשאים לגובה של 1,256 מטרים מעל פני הים.

## היסטוריה
### גילוי ומיפוי הרכס

הרי מריק התגלו מהאוויר וצולמו מהאוויר על ידי משלחת רון לחקר אנטארקטיקה (Ronne Antarctic Research Expedition, בראשי תיבות: "RARE"), אשר חקרה את אנטארקטיקה בעונת המחקר (הקיץ האנטארקטי) 1947 – 1948, בפיקודו של פין רון.

### מקור השם

שמו של רכס ההרים ניתן לו על ידי הוועדה המייעצת לשמות אנטארקטיים.

הרכס נקרא על שם קונרד ג'י מריק (Conrad G. Merrick), מהנדס טופוגרפי מטעם הסקר הגאולוגי של ארצות הברית (USGS), אשר השתתף במשלחת חציית חצי האי האנטארקטי (Antarctic Peninsula Traverse Party), שנערכה בעונת המחקר (הקיץ האנטארקטי) 1961–1962; כמו כן מריק השתתף במיפוי רכס הרים זה (אשר נקרא על שמו).

## גאוגרפיה

אורכו של הרכס 13 קילומטרים.

שיא גובהו של הרכס 1,540 מטרים מעל פני הים.

### אתרי הרכס

## לקריאה נוספת

• PETER D. ROWLEY and WALTER R. VENNUM, Editors, **[https://pubs.usgs.gov/pp/1351/report.pdf Studies of the Geology and Mineral Resources of the Southern Antarctic Peninsula and Eastern Ellsworth Land, Antarctica]**, U.S. GEOLOGICAL SURVEY PROFESSIONAL PAPER 1351

• Le Masurier, W.E., Thomson, J.W. (eds.), Rowley, P.D., Vennum, W.R., Smellie, John L.,**[https://www.bas.ac.uk/data/our-data/publication/merrick-mountains/ Volcanoes of the Antarctic Plate and Southern Oceans]**, Washington, D.C., American Geophysical Union, 296-298

## קישורים חיצוניים
* הרי מריק באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הרי מריק
* מפת אזור הרי מריק
* תחזית מזג אוויר עדכנית ארוכת טווח עבור הרי מריק
* הרי מריק באתר mindat
* קורות חייו של קונארד ג'י. מריק

## הערות שוליים

קטגוריה:ארץ אלזוורת': רכסי הרים
רוג'ר גריפין

**רוג'ר פרנסיס גריפין** (באנגלית: **Roger Francis Griffin**; 23 באוגוסט 1935 – 12 בפברואר 2021) היה אסטרונום בריטי, פרופסור באוניברסיטת קיימברידג'.

## ביוגרפיה
רוג'ר גריפין נולד בסארי והחל לימודים באוניברסיטת קיימברידג' בשנת 1954. לאחר סיום לימודי התואר הוא המשיך ללימודי דוקטורט באסטרונומיה.

רוג'ר גריפין התמחה בספקטרוסקופיה של הכוכבים. הוא עבד באוניברסיטה מעל ל-60 שנים עם הפסקות קטנות בהם שהה בארצות הברית ועבר במוסדות מדע של המדינה.

במשך שנים גריפין היה סגן מנהל מחקר אסטרונומי באוניברסיטה ובהמשך מונה לפרופסור.

כבר בצעירותו, במהלך שנות ה-60 של המאה ה-20 הוא פיתח שיטות חדישות בתחום ספקטרוסקופיה.

בשנת 1991 לציון המאמר המדעי ה-100 שהוא פרסם נערך לכבודו כנס מדעי בשווייץ. כנס דומה אורגן בשנת 2008 לכבוד פרסום מאמר ה-200. בשנת 1980 הוא זכה במדליה של החברה האסטרונומית המלכותית.

בין הישגיו הבולטים של גריפין הוא בניית כלים לטלסקופ גדול של מצפה הכוכבים פלומר והמצאת מכשיר למדידת מהירות הכוכבים. בשנת 2003 הוא פרסם השערה לפיה 44 באנדרומדה הוא כוכב כפול.

רוג'ר גריפין היה חובב ריצת מרתון. הוא השתתף 11 פעמים במרתון לונדון, בגיל 69 הוא על הר קילימנג'רו עם בנו.

בשנת 2015 הוא השתתף בצילומי סרט תיעודי Star Men.

## פרסומים עיקריים

* Griffin RF. Positions of optical objects in the fields of 42 radio sources. * The Astronomical Journal *. 1963 Aug;68:421. According to *Google Scholar*, this article has been cited 107 times.
* Krisciunas K, Griffin RF, Guinan EF, Luedeke KD, McCook GP. 9 Aurigae: strong evidence for non-radial pulsations. * Monthly Notices of the Royal Astronomical Society *. 1995 Apr 1;273(3):662-74. According to *Google Scholar*, this article has been cited 49 times.
* Griffin, RF. A Photometric Atlas of the Spectrum of Arcturus, lambda lambda 3600-8825 A. `` Cambridge: Cambridge Philosophical Society ''. 1968. 302 citations.


## קישורים חיצוניים
* קורות חיים
* דף מידע, באתר האיגוד האסטרונומי הבין-לאומי
* פרסומים מדעים של רוג'ר גריפין

## הערות שוליים

קטגוריה:אסטרונומים בריטים
קטגוריה:עמיתי החברה המלכותית
קטגוריה:סגל אוניברסיטת קיימברידג'
קטגוריה:בריטים שנולדו ב-1935
קטגוריה:בריטים שנפטרו ב-2021
ריבר

קטגוריה:שמות משפחה
קטגוריה:שמות פרטיים לגברים
קטגוריה:שמות פרטיים שמקורם בטבע
דודי (זמרת)

**דודי** (באנגלית: **Dorothy Miranda Clark, Dodie**; נולדה ב-12 באפריל 1995) היא זמרת ויוטיוברית בריטית.

## ביוגרפיה
מירנדה קלרק (דודי) נולדה באנפילד, חלק של לונדון. לאחר סיום הלימודים היא עברה לבאת'. בשנת 2007 היא פתחה את ערוץ יוטיוב הראשון שלה "Dodders5,". הערוץ הראשי שלה "doddleoddle" פעיל מ-7 בפברואר 2011. בנוסף לכך היא בעלת ערוץ ב-Vevo.

בשנת 2016 דודי הוציאה את המיני-אלבום הראשון Intertwined. האלבום הוצא באופן עצמאי, אך כבר בשבוע הראשון הוא הגיע למקום ה-35 במצעד בפזמונים הבריטי. מיני אלבום השני You יצאה בשנת 2017 והגיע למקום ה-29. בבילבורד 200 הוא הגיע למקום ה-55.

בשנת 2020 יצאה האלבום הראשון של הזמרת - "Build a Problem". הוא היה מתוכנן לצאת בתחילת מרץ אך בעקבות מגפת הקורונה הוא שוחרר ב-7 במאי 2021. שירי האלבום הגיעו למצעדי הפזמונים במספר מדינות.

במאי 2016 חשפה כי היא ביסקסואלית.

היא נכללה ברשימה האירופאית פורבס 30Under30 לשנת 2023.

## קישורים חיצוניים

* 

## הערות שוליים

קטגוריה:זמרות בריטיות
קטגוריה:זמרים בריטים
קטגוריה:אמנים בריטים הידועים בשם במה
קטגוריה:פעילי אינטרנט בריטים
קטגוריה:יוטיובריות בריטיות
קטגוריה:ביסקסואליות
קטגוריה:פורבס 30Under30: אירופה
קטגוריה:בריטיות שנולדו ב-1995
קטגוריה:בריטים שנולדו ב-1995
מקש Backspace

ממוזער|מקש Backspace
**מקש Backspace** (, מילולית: **[[מקש רווח|רווח]] אחורי**) הוא מקש מקלדת המשמש לרוב למחיקת תווים. לחיצה על המקש מזיזה את סמן התצוגה עמדה אחת לאחור, מוחקת את התו שנמצא באותו מיקום, ומעבירה אחורה בעמדה אחת את שאר הטקסט שנמצא לאחר התו המחוק.

במקור דחף את עגלת מכונת הכתיבה עמדה אחת לאחור.

## המקש במכונת כתיבה
השימוש הבסיסי הוא תיקון טעויות: אחרי הקלדת תו שגוי, "מוחקים" את השגיאה בעזרת שימוש בסרט מחיקה במקום סרט דיו. אחרי החזרת העגלה בעזרת מקש backspace מחליף הקלדן, בדרך כלל בעזרת הסטת מנוף מתאים את הסרט, ומקיש שוב את האות השגויה ובכך מוחק אותה, מסיט את העגלה לאחור שוב, מחזיר את סרט הדיו, ולבסוף מקליד את התו הנכון. במכונות שאינן מצוידות בסרט מחיקה, ניתן להחליף את המחיקה בעזרת "נייר נוזלי" (טיפקס ואמצעים דומים), עליו ניתן להקליד את התו הנכון.

מכונות כתיבה משוכללות יותר, ובפרט כדורית, מבצעות את כל הפעולות, עד להקשת התו הנכון באופן אוטומטי בעזרת הקשה על backspace.

במכונות כתיבה מסוימות, ניתן היה להקליד, למשל, אות a עם סימן הטעמה עילי (á) על ידי הקלדת , , ולאחר מכן . טכניקה זו היא הבסיס לשינויי ריווח כאלה בערכות תווים ממוחשבות, אך כיום תהליך זה הוחלף במידה מסוימת במנגנון שילוב הסימנים הדיאקריטיים של יוניקוד. תוכנות מסוימות כמו TeX או Microsoft Windows משתמשות בשיטה ההפוכה לסימנים דיאקריטיים, כלומר מיקום המבטא תחילה, ולאחר מכן הקלדת אות הבסיס.

## המקש במקלדת המודרנית
אף על פי שהמונח "רווח אחורי" הוא השם המסורתי של המקש שמוחק את התו שמשמאל לסמן, הוא עשוי להיקרא במגוון דרכים, למשל הסר (delete), מחק (Erase), או עם חץ מצביע שמאלה. סמל ייעודי עבור "Backspace" קיים בתור U+232B ⌫ אך השימוש בו כתווית מקלדת אינו אוניברסלי לכל המקלדות.

מקש ה-Backspace נבדל ממקש Delete, בכך שבעת השימוש בעבר בכרטיסים מנוקבים היה מחורר את כל החורים כדי למחוק תו, ובמחשבים מודרניים מוחק את הטקסט שמופיע אחרי הסמן, ולא לפניו. כמו כן, מקש המחיקה פועל לעיתים קרובות כפקודה כללית להסרת אובייקט (כגון תמונה בתוך מסמך, או קובץ שלם במנהל הקבצים), בעוד שמקש ה-Backspace לרוב לא מבצע זאת.

## שימושים נפוצים
במערכות מודרניות, מקש ה-Backspace ממופה לרוב לתו המחיקה (0x7f ב-ASCII או יוניקוד), אם כי פעולת המחיקה של התו שלפני הסמן נשארת.

בדפדפני אינטרנט או מנהלי קבצים, מקש Backspace משמש בדרך כלל כדי לחזור דף אחד אחורה או מעלה ברמה אחת (לתיקיית האם).

## ראו גם

## קישורים חיצוניים

## הערות שוליים

קטגוריה:מקשים
קריאת העורב

**קריאת העורב** (בספרדית: **Cría Cuervos**) הוא סרט קולנוע ספרדי משנת 1976 בכתיבתו ובבימויו של קרלוס סאורה  עם ג'רלדין צ'פלין ואנה טורנס בתפקידים הראשיים.

הסרט הוא דרמה משפחתית המסופרת מפיה ילדה בת תשע, יתומה מאב ואם. הסרט הוא גם אלגוריה פוליטית על ספרד בזמן שלטונו של פרנקו.

אם המשפחה חולה במחלה קשה. עם זאת היא מלאת אהבה, חופש וחמלה, ומייצגת את כוחות הרפובליקה. האב רודף הנשים וחסר המצפון, כפי שמתבטא בהתנהגותו כלפי אשתו, מייצג את הפאשיזם של פרנקו. סאורה היה ממתנגדי משטר פרנקו. עם זאת, הסרט הופק בשלהי  שלטונו ולפיכך לא נאסר להקרנה בספרד.

העלילה מסופרת בפלשבקים רבים עם קפיצות לעבר ועתיד וקטעי דמיון רבים. ג'רלדין צ'פלין, שהייתה אז אשתו של סאורה, משחקת תפקיד כפול: תפקיד האמא של אנה, ותפקידה של אנה המתבגרת.

התרגום המדויק של שם הסרט הוא "לגדל עורבים" והוא מבוסס על פתגם ספרדי שמשמעותו שמי שמגדל עורבים שלא יתפלא אם הם מנקרים את עיניו. זוהי אלגוריה לילדים שמתנקמים בהוריהם כמו בסרט. הסרט מותח ביקורת על חינוך קפדני, אבל גם על דיכוי גברי של נשים.

קרלוס סאורה היה מועמד לפרס דקל הזהב וזכה בפרס מיוחד של השופטים בפסטיבל הקולנוע בקאן.

לאורך הסרט מושמע השיר "בגלל שעזבת" ("Porque te vas") שאמנם לא נכתב עבור הסרט אבל הפך בעקבותיו ללהיט.

סאורה היה מועמד לפרס דקל הזהב ולפרס גלובוס הזהב לסרט הזר הטוב ביותר.

## תקציר עלילה
אנה (אנה טורנט) גרה במדריד עם אחותה הגדולה אירן (קונצ'י פרז) ואחותה הצעירה מאייטה (מאייטה סנצ'ז), העוזרת רוזה (פלורינדה צ'יקו) האמא (ג'רלדין צ'פלין) והאבא אנסלימו (הקטור אלטריו). האב הוא קצין בצבא, תומך במשטר הפשיסטי של פרנקו ובשעתו לחם בדיוויזיה הכחולה לצד הוורמכט.

האם סובלת ממחלה קשה והאבא בוגד בה עם פילגשו אמליה (מירטה מילר), שהיא גם אשתו של חברו הטוב ועמיתו לצבא, ניקולס (גרמן קובוס). אנה רואה את היחס המשפיל של אביה כלפי אמה, והיא  מנסה להרעיל אותו על ידי הוספת סודה לשתייה לכוס החלב שלו. לאחר מגע מיני עם אמליה מקבל האב התקף לב ומת, ואנה בטוחה שהיא הרגה אותו. היא מסרבת לנשק את האב השוכב בארון מתים.

בדירה גרה גם הסבתא (ג'וזפינה דיאז) שיושבת על כסא גלגלים ולא מדברת. אנה מציעה לה להתאבד עם החלב והסודה לשתייה אך הסבתא מסרבת.

לאחר שהאב והאם מתים עוברת הדודה פאולינה (מוניקה רנדל) להשגיח על שלוש הבנות. פאולינה מנסה להשליט משמעת קפדנית בבנות, ואנה שונאת אותה. ניקולס מבקר בביתם ואנה תופסת אותם בתנוחה אינטימית, היא מחזיקה אקדח טעון ופאולינה סוטרת לה.

אנה מחליטה להרוג את פאולינה בכוס חלב "מורעלת" בסודה לשתייה ומתפלאת שהיא מופיעה בחדר הבנות בבוקר.

## צוות השחקנים

## קישורים חיצוניים

* קדימון לקריאת העורב, באתר יוטיוב
* הילדות רוקדות לצלילי "בגלל שעזבת", באתר יוטיוב
* "בגלל שעזבת" בביצוע ז'אנט, באתר יוטיוב
* קריאת העורב, באתר "סריטה"
* קריאת העורב, באתר TCM

קטגוריה:מדריד בקולנוע
קטגוריה:סרטי 1976
קטגוריה:סרטי דרמה ספרדיים
קטגוריה:סרטים בספרדית
קטגוריה:סרטים על משפחות
סרגיי מאליוטין

**סרגיי מאליוטין** (ברוסית: **Сергей Васильевич Малютин**; 4 באוקטובר. 1859 – 6 בדצמבר 1937) היה צייר רוסי, מעצב נוף, מאייר ואדריכל. רוב ציורי השמן שלו הם פורטרטים. הוא אולי ידוע בעיקר בזכות עיצוב הסט הראשון של בובות מטריושקה, שנוצר על ידי ואסילי זביוזדוצ'קין ב-1890.

## ביוגרפיה
מאליוטין נולד במוסקבה למשפחת סוחרים וגדל בוורונז', שם ראה תערוכה בשנת 1870, שהעניקה לו השראה להפוך לאמן. בין השנים 1883–1886 למד בבית הספר לציור, פיסול ואדריכלות במוסקבה, אצל אילריון פרינישניקוב, וולדימיר מקובסקי. עם סיום לימודיו הוענקה לו מדליית כסף. בשנת 1890 הוא זכה בתואר.

באותה שנה, הוא הועסק כמעצב באופרה הפרטית של סאווה ממונטוב, ובמהלך העשור וחצי שלאחר מכן יצר תפאורות לאופרות ובלטים רבים, כולל מפצח האגוזים בתיאטרון מריאינסקי.

מ-1891 עד 1893, הוא היה מדריך במכון האליזבתני והפך לחבר באגודת האמנות של מוסקבה בשנת 1896. במהלך תקופה זו, הוא גם יצר איורים ליצירותיו של פושקין וכמה סיפורי עם רוסיים.

בשנת 1900 הוא נסע למושבת האמנים בטלאשקינו, ליד סמולנסק, שם היה מעורב בסדנאות הקרמיקה והגילוף של הנסיכה מריה טנישבה והצטרף לתנועה המכונה "מיר איסקוסטבה". בהיותו שם, הוא עיצב מבנה לספריית בית הספר וקישט את התיאטרון.

הוא נשאר שם עד 1903. עיצוביו לכנסייה מומשו מאוחר יותר על ידי האדריכל ולדימיר סוסלוב. הוא עבר לעבוד עם ניקולאי ז'וקוב ליצירת "בית פרצוב" במוסקבה. העיצובים האדריכליים שלו היו בעצם חלק מתנועת התחייה הרוסית, אך גם קושטו במוטיבים עממיים פנטסטיים.

מ-1903 עד 1917 לימד באקדמיה במוסקבה. במהלך אותה תקופה, הוא זכה בתואר "אקדמאי" על ידי האקדמיה האימפריאלית לאמנויות (1914). לאחר מהפכת 1917, הוא עבד כמדריך ב"סדנאות אמנותיות וטכניות גבוהות יותר" - בית ספר שהוקם על ידי ולדימיר לנין. הוא היה שם עד 1923. בין השנים 1918 עד 1921 השתתף גם ביצירת כרזות התעמולה הידועות בשם "חלונות רוסטה". ב-1922 הוא היה אחד ממייסדי אגודת האמנים של רוסיה המהפכנית, שקיימה את פגישתה הראשונה בביתו, והפך לתומך בריאליזם סוציאליסטי.

הוא נפטר במוסקבה ב-1937 בגיל 79.

## גלריה

File:Furmanov by Malutin.jpg

File:Koschei by Sergey Malyutin.jpg

File:Sergey Malyutin 09.jpg

File:Sea tsar by Sergey Malyutin.jpg


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ציירים רוסים
קטגוריה:רוסים שנולדו ב-1859
קטגוריה:רוסים שנפטרו ב-1937
Keeps Gettin' Better

**Keeps Gettin' Better** (בעברית: **הולך ומשתפר**) הוא שיר של הזמרת כריסטינה אגילרה אשר יצא כסינגל הראשון מתוך אלבום האוסף שלה, *[[Keeps Gettin' Better: A Decade of Hits]]* ב-9 בספטמבר 2008 על ידי תקליטי RCA. השיר נכתב על ידי לינדה פרי ואגילרה עצמה והופק על ידי פרי. אגילרה אמרה כי לאחר שילדה את בנה הראשון היא חיפשה לעשות משהו חדש ומרענן בקריירה שלה והחליטה ללכת על קונספט עתידני אשר שימש אותה גם בצאת אלבומה הרביעי, *[[Bionic]]*. מבחינה מוזיקלית השיר הוא שיר אלקטרו-קלאש ואלקטרופופ והוא מושפע מהזמר אנדי וורהול ומההרכב גולדפראפ. מבחינה לירית השיר מציג את אגילרה כגיבורת על.

השיר קיבל ביקורות מעורבות לאור העובדה כי מוזיקת דאנס ומוזיקה אלקטרונית היו יותר פופולריות באותה תקופה ולכן המבקרים טענו כי אגילרה לא הביאה משהו חדש או מקורי ביחס לתקופה. אם כי הם כן שיבחו את הרצון לשינוי כיוון מוזיקלי. השיר הגיע עם יציאתו למקום השביעי בארצות הברית ובכך הפך לשיר שלה שנחת במיקום הכי גבוה בשבוע הראשון שלו במדינה. בנוסף הוא גם הגיע למקום הראשון במצעד שירי הדאנס קלאב. גם בקנדה השיר זכה להצלחה כאשר גם שם הגיע למקום השביעי אך באירופה השיר זכה להצלחה פחותה כאשר הגיע למקום ה-29 בלבד במצעד האירופאי.

את הקליפ לשיר ביים פיטר ברג והוא מציג את הקליפ מנקודת מבט של מאחוריי הקלעים בו רואים את אגילרה מצלמת את הקליפ כביכול על גביי מסך ירוק. באמצעות הציוד באולפן היא יוצרת דמויות בדיונות לקליפ. על מנת לקדם את השיר הופיעה איתו אגילרה בטקס פרסי ה-VMA ובנוסף גם בטקס פרסי ה-AMA של אותה שנה.

## מיקומי שיא

## קישורים חיצוניים

## הערות שוליים

קטגוריה:שירי 2008
קטגוריה:סינגלים מ-2008
קטגוריה:שירי כריסטינה אגילרה
קטגוריה:שירים באנגלית
קטגוריה:שירים שנכתבו על ידי כריסטינה אגילרה
קטגוריה:שירים על גיבורי-על
קטגוריה:שירים עם נושאים פמיניסטיים
קטגוריה:שירי אלקטרופופ
קטגוריה:סינגלים בהוצאת RCA רקורדס
מאמא בינתא סאנה

**מאמא בינתא סאנה** (נולדה ב-3 בפברואר 2000) היא שחקנית סנגלית. היא מוכרת בשל גילום דמותה של אדה בדרמה הרומנטית העל-טבעית בסרט "".

## ביוגרפיה
סאנה גדלה בשכונה תיארו שבדקר, בירת סנגל. היא לא קיבלה חינוך סדיר בבית ספר ועבדה כעוזרת לחייט.

סאנה לא שיחקה באף סרט לפני שנבחרה לתפקיד הראשי בסרט "אטלנטיק", כאשר הבמאית  במקרה הסתובבה בתיארו, שכונת מגוריה, ובחרה ללהק את סאנה לסרט הראשון שלה. בסרט סאנה גילמה את התפקיד הראשי של אדה, שאבודה בים בספינה מלאה בגברים צעירים, כולל המאהב שלה. סאנה גילתה שהיא הרגישה מאוד מחוברת לדמות, ובחלק מהסצנות הרגישה שאיברהימה טראור, ששיחק מולה, דיבר ישירות אליה ולא כדמות בסרט.

הסרט אטלנטיק, בכיכוב סאנה, צולם ברחובות דקר עיר הולדתה. הוא זכה לביקורות טובות והוקרן בכמה פסטיבלי סרטים, כולל פסטיבל הקולנוע בקאן בשנת 2019. בפסטיבל הקולנוע בקאן, הסרט זכה בפרס גרנד פרי. בשל תפקידה בסרט, סאנה מונתה לפרס השחקנית המבטיחה ביותר בפרס סזאר ובפרס לומייר, ולפרס הביצוע הפורץ ויוצא הדופן בפרסי Black Reel.

## פילמוגרפיה
*  (2019)

## קישורים חיצוניים

## הערות שוליים

קטגוריה:שחקניות סנגליות
קטגוריה:סנגלים שנולדו ב-2000
אמנת עוקייר (1922)

**אמנת עוקייר** הייתה אמנה שנחתמה בעוקייר  ב-2 בדצמבר 1922 שהגדיר את הגבולות בין עיראק המנדטורית, סולטנות נג'ד ושייח'ות כווית. האמנה נחתמה לאחר גירוש בדואים מסולטנות נג'ד על ידי אבן סעוד. הנציב העליון הבריטי של מסופוטמיה, פרסי קוקס , נפגש עם אבן סעוד ועם הסוכן הפוליטי הבריטי לכווית, מייג'ור ג'ון מור. באמנה נכללו האזור הנייטרלי בין עיראק וערב הסעודית והאזור הנייטרלי בין כווית וערב הסעודית.

הבריטים לא אפשרו לשייח'ות כווית להשתתף במשא ומתן על הגבולות. לפיכך, שייח'ות כווית איבדה למעלה משני שלישים מהשטח שהיה בבעלותה, מה שהביא להתעצמות ההתנגדות לאימפריה הבריטית בכווית.

## ראו גם
* גבול עיראק – ערב הסעודית
* יחסי עיראק – ערב הסעודית
* גבול כווית – ערב הסעודית
* יחסי כווית – ערב הסעודית

## לקריאה נוספת

* 


## קישורים חיצוניים

* Agreement concerning the boundary between Nejd and Kuwait United Nations Treaty Series, Vol 1750, Registration Number II-1083


## הערות שוליים

קטגוריה:הסכמי גבולות
קטגוריה:כווית: היסטוריה
קטגוריה:ערב הסעודית: היסטוריה
קטגוריה:עיראק: היסטוריה
הנרי הארדי

**הנרי רוברט דוגדייל הארדי** (באנגלית: **Henry Robert Dugdale Hardy**; נולד ב-15 במרץ 1949) הוא אקדמאי, סופר ועורך בריטי.

## קריירה
הארדי נולד בלונדון ב-1949 והתחנך בלאנסינג קולג', שם למד עם טים רייס. הוא המשיך בלימודים קלאסיים, ולאחר מכן התמקד בפילוסופיה ופסיכולוגיה, בקורפוס כריסטי קולג' ובוולפסון קולג' באוניברסיטת אוקספורד, שם כתב תזה בפילוסופיית הנפש בשם 'חוויות סובייקטיביות', מאוחר יותר הורחב לכדי עבודת דוקטורט. בוולפסון פגש הארדי את נשיא וולפסון קולג' דאז, ישעיהו ברלין.

הכרך הראשון שנערך על ידי הארדי היה אוסף של כתבים מאת ארנולד מלינסון, כומר אוקספורד אקסצנטרי שאצלו התאכסן במשך שבע שנים. הוא פרסם עבודה זו תחת השם 'רוברט דוגדייל'. בהיותו עדיין סטודנט, הארדי גם הלחין מספר קטעים מוזיקליים, אותם פרסם שנים רבות לאחר מכן.

בנוסף לפרסום תחת השם 'רוברט דוגדייל' בין השנים 1974 עד 2005, הארדי עבד במשך שלוש עשרה שנים (1977–1990) כעורך בהוצאת אוניברסיטת אוקספורד, תחילה ערך וכתב במחלקת הספרים הכללית, ולאחר מכן ערך ספרים אקדמיים בתור עורך בכיר, לימודי פוליטיקה וחברתיים. ב-1980, בהשראת התעקשותו של ישעיהו ברלין על תפקידם המכריע של הוגים אינדיבידואליים בתולדות הרעיונות, הוא הוציא לאור את סדרת 'Past Masters' בהוצאת האוניברסיטה. הארדי הוא עמית בוולפסון קולג' מאז 1990 (עמית כבוד מאז 2015).

בוולפסון הוא פגש את בריאן מגי, הכיר אותו היטב והפך למו"ל שלו. כשמגי מת ב-2019, הוא ארגן ערב לזכרו בקיבל קולג', אוקספורד (שם מגי עשה את התואר ראשון שלו), שהוקלטה בסרט.

## ישעיהו ברלין
ישעיהו ברלין, על אף שהיה דמות אינטלקטואלית חשובה בזמן מותו, לא נחשב בשלב מסוים כמי שפרסם בהרחבה רבה. המחקר של הארדי גילה שברלין פרסם יותר מ-150 יצירות עד סוף שנות ה-70.

עריכתו של הארדי למאמרים של ברלין הפכה את היצירה החשובה ביותר של ברלין לזמינה באופן נרחב. בשנת 1990 נטש הארדי את הקריירה שלו במערכת ההוצאה לאור כדי לעבוד במשרה מלאה על מאמרים, הרצאות והתכתבויות שטרם פורסמו של ברלין. הוא ערך (בשיתוף) שמונה עשר כרכים מכתבי ברלין (בתוספת מהדורות חדשות של שלוש עשרה כרכים אלה), וכן מהדורה בת ארבעה כרכים של מכתבי ברלין, ושני ספרים וחוברת על ברלין. ב-2018 פרסם ספר זיכרונות על עבודתו עם ברלין ועליו. בסקירה של הספר עבור 'הספרים הטובים ביותר של 2018' בהגרדיאן, כתב ג'ון באנוויל: "הנרי הארדי הקדיש באופן מוגזם את החלק הגדול של הקריירה המקצועית שלו לעריכה, לקידום ולחגיגה של יצירתו של ישעיהו ברלין. בספר **''Search of Isaiah Berlin: A Literary Adventure'' (I.B.Tauris)** מביט לאחור על עבודת האהובה הארוכה שלו בחיבה, שנינות יבשה עדינה ובחמיצות קלה של רוגז מוצדק על אלה שהופקדו על עבודותיו של ברלין לאחר מותו. החלק השני מורכב מהתגובה הפילוסופית של הארדי עצמו לתיאוריות של ברלין בנושאים כמו התרבות, אמונה דתית והטבע האנושי המשותף שלנו. ספר נפלא בנושא נפלא".

## חיים משפחתיים ואישיים
ב-1979 התחתן הארדי עם אן וילקינסון, היסטוריונית של הרפואה. הם נפרדו ב-2004, והתגרשו ב-2012. יש להם שני ילדים, אלן (יליד 1983) ומייקל (יליד 1985). הרדי התחתן עם מרי ב-2013, ועכשיו חי איתה בווירל.

לקה בהתקף לב ב-16 במרץ 2021, אך החלים מזה.

## קישורים חיצוניים

* האתר האישי של הנרי הארדי
* הספרייה הווירטואלית של ישעיהו ברלין, מתוחזקת על ידי הארדי
* ראיון פודקאסט עם הנרי הארדי על הפלורליזם של ישעיהו ברלין

## הערות שוליים

קטגוריה:מלחינים בריטים
קטגוריה:בוגרי אוניברסיטת אוקספורד
קטגוריה:סגל אוניברסיטת אוקספורד
קטגוריה:עורכים ספרותיים
קטגוריה:סופרים בריטים
קטגוריה:בריטים שנולדו ב-1949
גבול עיראק – ערב הסעודית

**גבול עיראק – ערב הסעודית** הוא הגבול הבין-לאומי המפריד בין עיראק לערב הסעודית. אורך הגבול הוא 811 ק"מ, והוא מתחיל ממשולש הגבולות עם ירדן במערב ומסתיים במשולש הגבולות עם כווית במזרח, ליד ואדי אל-באטין.

## היסטוריה
מבחינה היסטורית, לא היה גבול מוגדר בבירור בחלק זה של חצי האי ערב. בתחילת המאה ה-20, שלטה האימפריה העות'מאנית בעיראק, והאזורים הדרומיים לאימפריה הורכבו מקבוצות ערביות מאורגנות, שהבולטת שבהן הייתה אמירות נג'ד ואל-אחסא, שנשלטה על ידי בית סעוד.

במהלך מלחמת העולם הראשונה, הצליח המרד הערבי, שנתמך על ידי האימפריה הבריטית, לסלק את העות'מאנים מרוב המזרח התיכון. כתוצואה מהסכם סייקס–פיקו האנגלו-צרפתי הסודי מ-1916, השיגה בריטניה את השליטה בוילאייטים העות'מאניים מוסול, בגדאד ובצרה, שאוחדו לעיראק המנדטורית ב-1920. בזמן הזה, הצליח אבן סעוד להרחיב את תחומיו במידה ניכרת, ולבסוף הכריז על ערב הסעודית ב-1932.

בדצמבר 1922, נפגש הנציב העליון הבריטי של מסופוטמיה, פרסי קוקס , עם אבן סעוד וחתם על אמנת עוקייר, שסיכם את גבול ערב הסעודית עם כווית ועיראק. הגבול שנוצר כך, שהכיל גם את האזור הנייטרלי בין עיראק וערב הסעודית, היה שונה במקצת מהגבול המודרני. בנובמבר 1925, נחתם הסכם בהרה, שאשרר את הגבול שנוצר.

האזור הנייטרלי בין עיראק וערב הסעודית פוצל ב-1975, והסכם גבול סופי נחתם ב-1981. פרטי ההסכם לא נחשפו עד ל-1991, כאשר ערב הסעודית הפקידה את ההסכמים באו"ם בעקבות מלחמת המפרץ. אחר תום המלחמה, היחסים עם עיראק נהרסו כמעט לחלוטין.

### גדר גבול
באפריל 2006, בזמן שבעיראק הייתה מלחמת עיראק, החלה ערב הסעודית לקרוא למכרזים להקמת גדר גבול לאורך כל הגבול, במטרה למנוע מהאלימות בעיראק לזלוג לשטחה.

ההצעות הושמו רק בספטמבר 2014, כאשר הלחימה בעיראק הסלימה בעקבות עליית המדינה האסלאמית באזור. המדינה האסלאמית כבשה חלק גדול ממערב עיראק. כיבוש זה העניק לה גבול יבשתי משמעותי עם ערב הסעודית מדרום, והגדר גבול נועד למנוע מחמושי המדינה האסלאמית להיכנס לערב הסעודית. גדר הגבול מורכב מגדר רב-שכבתית וקיר חוסם תעלה. גדר הגבול כולל חמש שכבות של גידור הכוללות 78 מגדלי שמירה, מצלמות ראיית לילה ומצלמות מכ"ם, שמונה מרכזי פיקוד, 10 רכבי מעקב ניידים, 32 מרכזי תגובה מהירה ו-3 חוליות התערבות מהירה.

## מעברי גבול
* ערער

## ראו גם
* יחסי עיראק – ערב הסעודית
* האזור הנייטרלי בין עיראק וערב הסעודית

## קישורים חיצוניים

## הערות שוליים

קטגוריה:מערכות ביצורים
עיראק
ערב הסעודית
קטגוריה:מכשול מעבר גבול
נחש הקשת

[200px|ממוזער|[פטרוגליף|ציור סלע של נחש הקשת בארץ ארנהם.]]
**נחש הקשת** (אנגלית: **Rainbow Serpent**), הוא שם שנתנו אתנוגרפים ואתנולוגים מודרניים לדמויות מיתיות במיתולוגיות של הילידים אבוריג'ינים באוסטרליה. לדמויות נחש קשת יש שמות מקוריים שונים ותפקידים שונים אצל עמי ילידים שונים, אך הן בדרך-כלל מתוארות כאל, לעיתים האל הבורא, בדמות נחש או דג, החי בבורות מים, וכאשר הוא עובר מבור אחד למשנהו הוא נראה בדמות הקשת בענן.

נראה כי הראשון שהשתמש במונח באנגלית, וייתכן שטבע אותו, היה האנתרופולוג הבריטי אלפרד רדקליף-בראון.

מינים שונים של בעלי-חיים, בעיקר נחשים, באזורים שונים של אוסטרליה, הוצעו כהשראה לדמות המיתית, למשל פיתון אונפלי ופיתון מים חום. כמו כן הוצע מין של נחש נכחד, הוונאמבי.

בארץ ארנהם בטריטוריה הצפונית, ציורי סלע של נחש הקשת מתוארכים לתקופה של 4,000 עד 6,000 שנה לפני זמננו ולפיכך תוארו כ"דת העתיקה בעולם". ארכאולוגים שיערו שראשית הופעתם קשורה להצפת אזורי החוף באוסטרליה בראשית ההולוקן.

פסטיבל נחש הקשת  הוא פסטיבל שנתי של מוזיקה, אמנויות ותרבות במדינת ויקטוריה בדרום-מזרח אוסטרליה.

האחיות וואווילאק  הן שתי דמויות בוראות במיתולוגיה של אנשי היונגור  בארץ ארנהם. מסופר כי דם הווסת (או בגרסה חלופית של הסיפור, דם הלידה) של אחת מהן זיהם בור מים שבו חי יורלונגור, שמו המקומי של נחש הקשת. יורלונגור זעם על כך והוריד מבול אשר שטף את הארץ ובלע את האחיות ואת בניהן התינוקות. לאחר מכן הפך יורלונגור לקשת בענן, ירד לאדמה והקיא את האחיות ואת בניהן כשהם בחיים. סיפור זה שימש כבסיס לטקסי בגרות אצל בני היונגור.

## קישורים חיצוניים

## הערות שוליים

*
קטגוריה:מיתולוגיה
קטגוריה:פולקלור
הרמן סטרליגוב

**הרמן לבוביץ' סטרליגוב** (ברוסית: **Герман Львович Стерлигов**; נולד ב-18 באוקטובר 1966) הוא איש עסקים רוסי, מהמיליונרים הראשונים של רוסיה.

סטרליגוב ב-1990 היה אחד ממייסדי בורסת הסחורות הראשונה ברוסיה - "אליסה".

היה מועמד בבחירות לראשות עיריית מוסקבה (2003). בבחירות 2004, רץ לנשיאות הפדרציה הרוסית אך לא עבר את תהליך הרישום.

בשנת 2004 עזב את עסקיו ויחד עם משפחתו עבר ממוסקבה לאחד מהיישובים במחוז מוסקבה, שם הקצתה ממשלת מחוז מוסקבה 37 דונם של אדמה וסטרליגוב התחיל לעסוק בחקלאות. מאז 2008, ארגן פרויקט צדקה בשם "סלובודה".

סטרליגוב מחשיב את עצמו נוצרי אורתודוקסי.

## קישורים חיצוניים

*  

## הערות שוליים

קטגוריה:אנשי עסקים רוסים
קטגוריה:רוסים שנולדו ב-1966
Fuck, I'm Lonely

"**Fuck, I'm Lonely**" (יצא גם בגרסה מצונזרת בשם **Lonely** ובשם ) הוא סינגל של הזמר האמריקאי, לאוב, בשיתוף פעולה עם הזמרת האנגלית, אן-מארי, שיצא, על ידי חברת התקליטים AWAL, ב-1 באוגוסט 2019, לצד הטריילר לעונה השלישית של סדרת הנוער 13 סיבות, שנמצא בפסקול של הסדרה. השיר נכלל גם באלבום הבכורה של לאוב, *How I'm Feeling*.

נכון לנובמבר 2021, השיר הושמע למעלה מ-405 מיליון פעמים בספוטיפיי.

## וידאו קליפ
הווידאו קליפ של הסינגל יצא לראשונה בערוץ היוטיוב של לאוב ב-22 באוגוסט 2019. נכון לנובמבר 2021, הווידאו קליפ נצפה למעלה מ-44 מיליון פעמים.

## ביקורת
המגזין *Clash* אמר כי השיר "כנה באכזריות אבל מדבק במיוחד" והרחיב כי ללאוב יש את "היכולת לגרום לרגשות העגומים ביותר להיראות יפים", כמו כן "דיכוטומיה עקבית שעוברת בעבודתו". המגזין *i-D* אמר שהשיר "גם קליט בצורה מסוכנת וגם די עצובה כשחושבים על זה", ותיאר את השיר כ-"מאלץ אותך להתעורר בארבע לפנות בוקר, ביום ראשון בבוקר, כשאתה נמס לתוך הספה באפטר פארטי" . ה-MTV כתב שהשיר הוא "מבחינה קולית ותמטית, [...] בדיוק בקנה אחד עם שאר הסינגלים האחרונים של לאוב [...] על שילוב מוזר של סינתיסייזרים, הוא ואן-מארי חושבים על האקסים שלהם ומתפלשים בבדידותם".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי לאוב
קטגוריה:שירי אן-מארי
קטגוריה:שירים באנגלית
קטגוריה:שירים שנכתבו על ידי לאוב
קטגוריה:בלדות פופ
קטגוריה:שירים שנכתבו על ידי מייקל פולק
קטגוריה:שירים מסדרות טלוויזיה
מתקן פונגיי-רי

**מתקן פונגיי-רי** (בקוריאנית: 풍계리 핵 실험장; בהנג'ה: 豊溪里核實驗場) היה אתר ניסויים גרעיניים בקוריאה הצפונית ואתר הניסויים הגרעיניים הגלוי היחיד במדינה. ניסויים גרעיניים נערכו באתר באוקטובר 2006, מאי 2009, פברואר 2013, ינואר 2016, ספטמבר 2016 וספטמבר 2017.

## גאוגרפיה
האתר הוקם בתחילת שנות ה-2000 ומכיל 3 כניסות גלויות. על פי צילומי לוויין, המיקום המדויק של האתר הוא 41°16′47.87″N 129°5′10.51″E, על גבעות הרים בנפת קילג'ו , צפון האמגיונג. הוא נמצא כ-2 קילומטר דרומית למנטפסן , 2 קילומטר מערבית למחנה הוואסונג ו-12 קילומטר צפונית לכפר פונגי-רי.  היישוב הקרוב ביותר לאתר הניסויים התת-קרקעי הגרעיני הוא צ'יק-טונג, מקום מאוכלס קטן הממוקם ב-41°16′00″N 129°06′00″E.

## היסטוריה
בינואר 2013, גוגל מפות עודכנה בעדכון אשר הוסיף וכלל מיקומים שונים בקוריאה הצפונית. ב-8 באפריל 2013, דווח שקוריאה הדרומית צפתה בפעילות בפונגי-רי, ורמזה על כך שהולך להיות ניסוי רביעי, אך הניסוי התרחש רק בינואר 2016.

ב-6 בינואר 2016, התקשורת הממלכתית של קוריאה הצפונית הודיעה על ניסוי גרעיני רביעי שבוצע בהצלחה במתקן באמצעות פצצת מימן. תמונות לוויין שצולמו באתר בין ינואר לאפריל 2017 העלו כי ניסוי גרעיני הוכן באתר, שבוצע ב-3 בספטמבר 2017.

על פי מקורות, נאסר על אנשים מאתר הניסויים הגרעיניים פונגי-ריי להיכנס לפיונגיאנג מאז הניסוי שבוצע בשל החשש מזיהום רדיואקטיבי. על פי דיווח העריקים, כ-80% מהעצים נבלו וכל הבארות התת-קרקעיות התייבשו באתר לאחר הניסוי הגרעיני השישי.

ב-3 וב-23 בספטמבר 2017 זוהו רעידות אדמה שנראות כמו קריסות של מנהרות בעוצמת מגניטודה של 4.1 ו-3.6 בהתאמה. מחקר ב-17 באוקטובר 2017 שפורסם על ידי מכון ארצות הברית-קוריאה באוניברסיטת ג'ונס הופקינס, העלה כי הבדיקה האחרונה גרמה ל"נזק משמעותי לרשת המנהרות הקיימת מתחת להר מנטפסן".

ב-30 באוקטובר 2017, בעדות בפני הפרלמנט קוריאה הדרומית, הזהיר מנהל המינהל המטאורולוגי של קוריאה הדרומית כי "בדיקות נוספות במתקן עלולות לגרום להתמוטטות ההר ולשחרור רדיואקטיביות לסביבה." כמו כן, מדענים סינים הזהירו שאם ההר יתמוטט, הנשורת הגרעינית עלולה להתפשט על פני חצי מכדור הארץ.

ב-1 בנובמבר 2017 דיווחה תחנת הטלוויזיה היפנית TV Asahi כי על פי דיווחים לא מאומתים, כמה מנהרות קרסו באתר הניסוי ב-10 באוקטובר 2017. ונאמר כי התמוטטות ראשונית הרגה 100 עובדים, כאשר עוד 100 מצילים נהרגו בהתמוטטות שנייה.

ב-20 באפריל 2018 הודיעה ממשלת צפון קוריאה כי תשהה את הניסויים הגרעיניים ותסגור את אתר הניסויים הגרעיניים במתקן.

עם זאת, על אף שנהרסו פתחי המנהרות הפעילים, המנהרות עצמן לא נהרסו והמנהרות שמעולם לא שימשו לבדיקה לא היו חלק מההריסה, ופעילויות טיפול התגלו לאחרונה ב-25 בנובמבר 2020.

דייוויד אולברייט מהמכון למדע וביטחון בינלאומי ציין כי "הפעולה של צפון קוריאה עדיפה על הקפאה ומייצגת השבתה של אתר הבדיקה. עם זאת, כמו שלבי השבתה רבים, צפון קוריאה עשויה לחדש את הבדיקות באתר לאחר מספר שבועות או חודשים של עבודה. אף על פי שסביר להניח שההר הראשי לא יהיה בשימוש, ניתן יהיה להשתמש בהרים סמוכים אחרים. ושניים מהכניסות (מספרים 3 ו-4, באמצעות המינוח הצפון קוריאני) היו ככל הנראה שלמים וניתנים לשימוש לפיצוצים גרעיניים נוספים לפני הפירוק צעדים שנעשו".

## קישורים חיצוניים

## הערות שוליים

קטגוריה:תוכנית הגרעין של קוריאה הצפונית
קטגוריה:נשק גרעיני: אתרי ניסויים
טל שמיים

ממוזער|בלון התצפית "טל שמיים" באוויר, פברואר 2024
**טל שמיים** או **יחידת גילוי 547** הייתה מערכת לגילוי והתרעה מסוג בלון תצפית, שהייתה אמורה להיות אחד הנדבכים במערך ההגנה האווירית של ישראל, אך טרם הפיכתה למבצעית נפגעה בידי חזבאללה.

## מטרה
המערכת הורכבה בתוך "בועה" ייעודית בחלקו התחתון של בלון אווירודינמי, עגון בכבל למתקן קרקעי, שריחף בגובה רב, וסייע למערך הבקרה של חיל האוויר לגבש תמונה מדויקת ורחבה של המרחב האווירי של ישראל וסביבתה — בין היתר בטווחים רחוקים ובגבהים נמוכים יחסית, שבהם פועלים טילי שיוט וכלי טיס בלתי מאוישים. המערכת פעלה מאתר ייעודי בצפון ישראל, שהקים אגף ההנדסה והבינוי במשרד הביטחון.

## היסטוריה
המערכת, אחת הגדולות מסוגה בעולם, פותחה במסגרת תוכנית משותפת למנהלת חומה במפא"ת ולסוכנות האמריקנית להגנה מפני טילים (MDA). התשתית האווירית של המערכת פותחה בחברת TCOM האמריקנית, ונושאת עליה מערכת מכ"ם שפותחה בחברת אלתא. הליך הפיתוח נמשך כמה שנים, והמערכת נחשפה עם תחילת פריסתה, בנובמבר 2021.

ב-23 במרץ 2022 התקיים טקס מסירת מערכת ההתרעה האווירית "טל שמיים" ממנהלת "חומה" במפא"ת שבמשרד הביטחון לחיל-האוויר. הטקס התקיים במעמד מפקד חיל האוויר, אלוף עמיקם נורקין, ראש מפא"ת במשרד הביטחון, תא"ל (מיל') ד"ר דני גולד, ראש הסוכנות האמריקאית להגנה מטילים (MDA) אדמירל ג'ון היל, ראש מנהלת "חומה" במפא"ת משה פתאל ומפקד מערך הבקרה ופיקוח הטיסה, אל"ם א'.

האתר הצטרף ב־2023 לגדוד הגילוי 503, שנכללו בו גם י"ג 503 וי"ג 511.

במאי 2023 נחשף שהמערכת ניזוקה ממזג אוויר סוער מספר חודשים קודם לכן ויצאה מכלל שימוש.
במהלך מלחמת חרבות ברזל תוקן הבלון בסיוע אמריקאי, ובינואר 2024 הועלה שוב לאוויר, אך הבלון עדיין לא הוגדר כמבצעי.

במרץ 2024 דווח שאזרבייג'ן מתכוונת לרכוש מערכת "טל שמיים" מישראל.

ב-15 במאי 2024 הצליח חזבאללה לפגוע במערכת באמצעות כטב"ם ששוגר מלבנון.

ב-28 באוגוסט 2024 פורסם שבצה"ל שוקלים לבטל לחלוטין את הפרויקט לאחר שנפגע מארגון הטרור חזבאללה.

ב-2 בנובמבר 2025 פורסם ב"כאן11" כי המערך נסגר, וחייליו פוזרו בין יחידות צה"ל.


קובץ:'Tal Shamayim' system, 2022 II.jpg|טקס מסירת מערכת ההתרעה האווירית "טל שמיים" ממנהלת "חומה" במפא"ת שבמשרד הביטחון לחיל-האוויר.
קובץ:'Tal Shamayim' system, 2022 III.jpg|מפקד חיל האוויר, אלוף עמיקם נורקין וראש הסוכנות האמריקאית להגנה מטילים (MDA) אדמירל ג'ון היל בטקס.
קובץ:'Tal Shamayim' system, 2022 IV.jpg|מפקד חיל האוויר, אלוף עמיקם נורקין, ראש מפא"ת במשרד הביטחון, תא"ל (מיל') ד"ר דניאל גולד וראש הסוכנות האמריקאית להגנה מטילים (MDA) אדמירל ג'ון היל בטקס.


## ראו גם
* EL/M-2083

## קישורים חיצוניים

* 
* 

## הערות שוליים

קטגוריה:אמצעי איסוף מודיעין
קטגוריה:ישראל: מערכות הגנה נגד טילים
קטגוריה:כדורים פורחים: שימושים צבאיים
קטגוריה:מערך ההגנה האווירית: אמצעי לחימה
קטגוריה:חיל האוויר הישראלי: אמצעי לחימה
קטגוריה:מוצרי אלתא
המיין איבנט מאפיה

**המיין איבנט מאפיה** (באנגלית: **The Main Event Mafia** ובראשי תיבות: **MEM**) הייתה קבוצת היאבקות מקצועית אשר הופיעה בארגון ההיאבקות האמריקאי, Total Nonstop Action Wrestling (TNA). הקבוצה נוצרה באוקטובר 2008 והורכבה מקורט אנגל, סטינג, קווין נאש (עם זוכת הישרדות: האמזונס, ג'נה מורסקה), בוקר טי (עם אשתו במציאות, שארמל), סקוט סטיינר, סמואה ג'ו וטרייסי ברוקס. כל המתאבקים הגבריים בקבוצה היו אלופי עולם במספר ארגוני היאבקות (למעט מגנוס, שזכה באליפות העולם במשקל כבד של TNA בדצמבר 2013), כולל TNA, עם ניסיון נרחב בקרבות מרכזיים. בתקופה מסוימת, הקבוצה השיגה את כל חגורות האליפות בארגון ה-TNA.

הקבוצה הייתה עתירת מתאבקים בעלי רזומה נכבד, כאשר סטינג וקורט אנגל היו אלופי העולם במשקל כבד של TNA, בוקר טי הציג חגורת אליפות חדשה אשר נקראה בשם אליפות האגדות של TNA והכתיר את עצמו לאלוף הראשון, כשבשלב מסוים קווין נאש זכה גם כן באליפות זו, ובנוסף בוקר טי וסקוט סטיינר זכו באליפות הזוגות של TNA. הקמת הקבוצה הייתה כתוצאה מעלילה בארגון שבה המתאבקים בעלי הניסיון ניהלו יריבות עם המתאבקים צעירים אשר כונו בשם The TNA Front Line. ביריבות זו, קבוצת MEM גילמה את דמות הנבלים בסגנון המאפיה, והציגו גישה שבה הם הביעו חוסר כבוד כלפי הצעירים. תקופת פעילותה הראשונה של הקבוצה הגיעה לקיצה בחודש אוקטובר של השנה החולפת.

ביוני 2013, סטינג הכריז על חזרתה של המיין איבנט מאפיה, עתה כדמויות הטובות והחביבות על הקהל, כתגובה למלחמה הנמשכת של הרוסטר של TNA בקבוצת הנבלים Aces & Eights. הקבוצה כללה חברי קבוצה מקוריים כמו סטינג, אנגל וג'ו לצד חדשים כמו מגנוס וקווינטין "ראמפייג'" ג'קסון.

## היסטוריה
### רקע

### הפיוד עם TNA Frontline (2008–2009)
### האליט מאפיה ופירוק (2009)
### חזרה שהופסקה (2011)
### איחוד (2013)

## חברי הקבוצה
[שמאל|200px|ממוזער|[קורט אנגל כמנהיג של המיין איבנט מאפיה]]

### המיין איבנט מאפיה

#### עמיתים

### איחוד

## אליפויות והישגים

* **הישגים במגזין ההיאבקות Pro Wrestling Illustrated – PWI**
** PWI דירג את סטינג במקום ה-9 מתוך 500 המתאבקים הטובים ביותר לשנת 2009
** PWI דירג את אנגל במקום ה-12 מתוך 500 המתאבקים הטובים ביותר לשנת 2009
** PWI דירג את ג'ו במקום ה-29 מתוך 500 המתאבקים הטובים ביותר לשנת 2009
** PWI דירג את בוקר טי במקום ה-38 מתוך 500 המתאבקים הטובים ביותר לשנת 2009
** PWI דירג את מגנוס במקום ה-43 מתוך 500 המתאבקים הטובים ביותר לשנת 2013
** PWI דירג את סטיינר במקום ה-71 מתוך 500 המתאבקים הטובים ביותר לשנת 2009
** PWI דירג את נאש במקום ה-105 מתוך 500 המתאבקים הטובים ביותר לשנת 2009

* **הישגים בארגון ההיאבקות Total Nonstop Action Wrestling – TNA**
** אליפות העולם במשקל כבד של TNA (פעמיים) – סטינג (1), קורט אנגל (1)
** אליפות האגדות של TNA (3 פעמים) – בוקר טי (1), קווין נאש (2)
** אליפות ה-X דיוויז'ן של TNA (פעם אחת) – סמואה ג'ו
** אליפות הזוגות של TNA (פעם אחת) – בוקר טי וסקוט סטיינר
** מלך ההר (2009) – קורט אנגל

## ראו גם
* New World Order

קטגוריה:Tag team
קטגוריה:מתאבקי Impact Wrestling
Okay (שיר)

"**Okay**" (לעיתים מסוגנן כ-**okay**) הוא שיר של הלהקה האמריקאית, LANY, והזמרת האמריקאית, ג'וליה מייקלס, שיצא, על ידי חברות התקליטים Side Street Entertainment ופולידור רקורדס, ב-23 באפריל 2019.

נכון לאפריל 2024, השיר הושמע למעלה מ-57 מיליון פעמים בספוטיפיי.

## רקע
בריאיון עיתונאי לזיין לואו מ-Beats 1, מייקלס אמרה כי: "זה היה יום די אינטנסיבי. מבחינה רגשית, שנינו עברנו הרבה... וזו הייתה הפעם הראשונה שבאמת נפגשנו. אז כשיש לך את הזמן הזה ביחד, ואז אתה כמו, 'אוקיי, בוא נשפוך הכל על השולחן' זה יכול להיות קצת כבד. הייתה נקודה שבה [פול] הביט בי, רציני מאוד, ואמר, 'אני אהיה בסדר, נכון?' ואני הייתי כמו, 'אוף, אנחנו חייבים לכתוב את זה'".

## וידאו קליפ
הווידאו קליפ של השיר יצא לראשונה בערוץ היוטיוב של הלהקה ב-23 במאי 2019. בווידאו קליפ, מייקלס וסולן LANY, פול קליין, מסתובבים על חוף הים של סנטה מוניקה בנפרד. שניהם מסיימים מחליקים ברולר דרבי, מתחת לכדור דיסקו ענק. נכון לנובמבר 2021, הווידאו קליפ נצפה למעלה מ-7 מיליון פעמים.

## ביקורת
מדלין רוט, מ-MTV, אמרה כי: "הדרך שבה [מייקל] וקליין חוזרים על המילים המרכזיות של השיר - "" - הופכת אותו להצהרה הצהרתית וגם לשאילתה מודעת לעצמה". בנוסף, היא אמרה כי: "הקולות שלהם שזורים זה בזה, ושוברים את הנוסחה המסורתית של שיתוף פעולה שבו אמנים מתחלפים בתורות בפסוקים".

ראניה אנטיפוס, מבילבורד, אמרה כי: "זה כל כך נפוץ להרגיש כל כך נמוך אחרי שברון לב כי אתה מתחיל לתהות אם אי פעם יהיה בסדר שוב. זו השאלה שבה מתמודדים LANY וג'וליה מייקלס בשיתוף הפעולה החדש שלהם. הלחן קליט וקליל באופן מפתיע לנושא כה כבד, אבל הקצב הקצבי מוסיף לתחושה של, כן, אולי אני אהיה בסדר בתוך החושך."

מייק ואס, מ-Idolator, כינה את השיר "פנינה נוספת" עבור מייקלס.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי LANY
קטגוריה:שירי ג'וליה מייקלס
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:בלדות פולק
קטגוריה:בלדות פופ
קטגוריה:סינגלים בהוצאת פולידור רקורדס